Málþing um Hverfisgötu í tilefni af 100 ára afmæli danska Sendiráðsins á Íslandi . Danska Sendiráðið á Íslandi og Listaháskóli Íslands efna til málþings um varðveislu sögulegra bygginga og byggingarsögu Hverfisgötunnar í því samhengi , í Safnahúsinu , þriðjudag 22. október 2019 . Málþingið , sem ber heitið Hverfisgata : A Dialogue Between the Urban Past and Present , er haldið í tilefni af 100 ára afmæli danska sendiráðsins á Íslands . Fyrirlesarar á málþinginu koma frá Danmörku og Íslandi en meðal þeirra er Mogens A. Morgen prófessor við Arkitektúrskólann í Århus , Morgen mun fjalla um friðaðar byggingar í Danmörku síðast liðin hundrað ár . Þá talar Pétur H Ármannsson arkitekt og sviðsstjóri hjá Minjastofnun Íslands um byggingarsögu Hverfisgötunnar og hvað gatan stendur fyrir í sögulegu samhengi . Margrét Harðardóttir og Steve Christer arkiektar og stofnendur arkitektastofunnar Studio Granda flytja þá erindi um þær breytingar sem hafa orðið á Hverfisgötunni og í því samhengi meðal annars um byggingu sína fyrir Hæstarétt . Þá taka við Ásmundur Hrafn Sturluson og Steinþór Kári Kárason arkitektar og stofendendur arkitektastofunnar Kurt og Pí og ræða um áætlaða viðbyggingu við Stjórnarráðið . Að lokum stjórnar Sigrún Birgisdóttir arkitekt og prófessor við Listaháskóla Íslands pallborðsumræðum um viðfangsefni málþingsins sem gestum málþingsins er boðið að taka þátt í . Sigrún Alba Sigurðardóttir , forseti hönnunar - og arkitektúrdeildar Listaháskóla Íslands verður fundarstjóri á málþinginu . Fríða Björk Ingvarsdóttir rektor Listaháskóla Íslands og Eva Egesborg Hansen Sendiherra Danmerkur á Íslandi opna málþingið klukkan 14:00 .